Diari Oficial de la Generalitat Valenciana


Sumari del DOGV 9321, del 20-04-2022 (2022/3341)

RESOLUCIÓ de 13 d'abril de 2022, de la Conselleria d'Educació, Cultura i Esport, per la qual es procedeix al nomenament del vicepresident del Consell Escolar de la Comunitat Valenciana.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/3341


Data del document
:   13-04-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Consell Escolar de la Comunitat Valenciana

RESOLUCIÓ de 13 d'abril de 2022, de la Conselleria d'Educació, Cultura i Esport, per la qual es procedeix al nomenament del vicepresident del Consell Escolar de la Comunitat Valenciana. [2022/3341]  
Antecedents de fet  
Primer. Mitjançant Resolució de 14 de gener de 2021, de la Conselleria d'Educació, Cultura i Esport, es va nomenar vicepresidenta del Consell Escolar de la Comunitat Valenciana Dèlia Amorós Pinos (DOGV 9001, 20.01.2021).  
Segon. Amb data 31 de març de 2022 (DOGV 9315, 07.04.2022), va quedar vacant la vicepresidència del Consell Escolar de la Comunitat Valenciana.  
  
Fonaments de dret  
Primer. El Decret legislatiu de 16 de gener de 1989, del Govern Valencià, pel qual s'aprova el text refós de la Llei de consells escolars de la Comunitat Valenciana, crea el Consell Escolar Valencià com a òrgan consultiu i de participació social en la programació general de l'ensenyança en la Comunitat Valenciana.  
Segon. La Llei 6/2010, de 28 de maig, de la Generalitat, de modificació del text refós de la Llei de consells escolars de la Comunitat Valenciana, aprovat per Decret legislatiu de 16 de gener de 1989, del Consell, modifica diversos articles del decret legislatiu anomenat anteriorment, així com la denominació de l'òrgan a Consell Escolar de la Comunitat Valenciana.  
Tercer. Per Decret 164/2010, de 8 d'octubre, del Consell, es regula l'estructura, organització i funcionament del Consell Escolar de la Comunitat Valenciana. L'article quinze disposa que el conseller o consellera amb competències en matèria d'educació, nomenarà, entre els membres del Consell Escolar, un vicepresident o una vicepresidenta.  
  
En virtut d'això i fent ús de les atribucions que tinc conferides i de conformitat amb l'article quinze del Decret 164/2010, de 8 d'octubre, del Consell, resolc:  
  
Primer  
Nomenar vicepresident del Consell Escolar de la Comunitat Valenciana el conseller Jaume Fullana Mestre.  
  
Segon  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes, a comptar des de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació.  
  
València, 13 d'abril de 2022.- El conseller d'Educació, Cultura i Esport: Vicent Marzà i Ibáñez.